Tshwane-metro wil glo twee hoë’s skorsDie Tshwane-metroraad het aangedui dat hy sy hoof finansiële beampte en strategiese uitvoerende direkteur in die stadsbestuurder se kantoor wil skors, berig die Saturday Citizen. Kennisgewings rakende die voorneme om die amptenare te skors is Vrydag beteken na ‘n komitee die besluit geneem het. Dit magtig ook dissiplinêre optrede teen die twee. Selby Bokaka, woordvoerder van die metroraad, sê Andile Dyaka, hoof finansiële beampte, is uitgewys in ‘n ondersoek rakende ‘n tender vir drukwerk. Hy sê Tshilidzi Nemahagala, strategiese uitvoerende direkteur in die stadsbestuurder se kantoor, staan tereg op aanklagte van ondergeskiktheid, teistering en pligsversuim. Volgens die berig het Dyakala en Nemahagala sewe dae om skriftelik te motiveer waarom hulle nie geskors moet word nie. Josaon Ngobeni, die stadsbestuurder, moet dan ‘n finale besluit oor die aangeleentheid neem.